અમદાવાદ: ગુજરાતના બે દિવસના પ્રવાસે આવી રહેલા વડા પ્રધાન નરેન્દ્ર મોદી ર૯ જૂનના રોજ મુખ્યપ્રધાન વિજય રૂપાણીના હોમગ્રાઉન્ડ રાજકોટ ખાતેના કાર્યક્રમમાં હાજરી આપશે. સુરત ખાતે તાજેતરમાં યોજાયેલા મોદીના ભવ્ય રોડ શોની સફળતા બાદ હવે રાજકોટ ખાતે પણ મોદીનો ૮ કિ.મી.ના રૂટ પર ભવ્ય રોડ શો યોજાશે અને તેની તડામાર તૈયારીઓ તંત્ર દ્વારા શરૂ કરી દેવામાં આવી છે. રાજકોટ ખાતે મોદીને આવકારવા માટે ૮ કિ.મી.નો આ રોડ રોશનીથી શણગારવામાં આવશે અને ૧૦ સ્થળોએ મોદીના ૧૦ ફૂટના કટઆઉટ સાથેના સેલ્ફી પોઇન્ટ પણ બનાવવામાં આવશે. રાજકોટ ખાતે સૌની યોજના હેઠળ આજી ડેમમાં નર્મદાનાં નીરનું અવતરણ મોદીના હસ્તે થશે.